普世聖公宗

普世聖公宗嘅誕生係由於英國聖公會喺世界各地建立教會所造成。從歷史嘅角度嚟講，普世聖公宗嘅發展有兩個階段。

17世紀嗰陣聖公會開始喺美國、澳洲、加拿大、紐西蘭同南非等前英殖民地創立教會。
 18世紀起，由一批聖公宗傳教士喺亞洲、非洲及拉丁美洲建立聖公宗教會。

聖公宗係一個世界大家庭，有一億一千萬教友，分佈喺39個教省，係第三大基督信仰宗派。裏面有160個國家同地區嘅聖公會教友。佢哋講唔同嘅語言，嚟自唔同種族同文化。

普世聖公宗唔似羅馬天主教，並唔係一個統一嘅教會體制，係一個「教會團契」，所有聖公宗嘅教會地位平等，英國國教會亦唔做總會嘅角色，因此體現出「自主嘅共融」嘅原則。

每一個地區嘅聖公會教會都係自立嘅，但佢哋係透過歷史、神學、崇拜同普世聖公宗精神領袖坎特伯里大主教嘅關係，建立一個獨特嘅聯合教會，叫做普世聖公宗。自1867年開始，普世聖公宗平均每十年開一次全球聖公宗大會，名叫蘭柏會議。自1978年開始，改喺肯特郡大學嘅坎特伯里校園裏面舉行，就主教佢哋嘅起居同祈禱生活。

普世聖公宗成員

普通教省

歐洲
 英國國教會
 愛爾蘭國教會
 蘇格蘭聖公會
 威爾士國教會

美洲
 巴西聖公會
 加拿大聖公會
 中美洲聖公會
 墨西哥聖公會
 南美洲聖公會
 美國聖公會
 西印度群島聖公宗教省
 北美洲聖公會

非洲
 布隆迪聖公會
 中非洲聖公宗教省
 剛果聖公宗教省
 印度洋群島聖公宗教省
 肯雅聖公會
 尼日利亞聖公會
 盧旺達聖公會
 南非洲聖公宗教省
 蘇丹聖公會
 坦桑尼亞聖公會
 烏干達聖公宗教省
 西非聖公宗教省

亞洲
 香港聖公會
 日本聖公會
 耶路撒冷及中東聖公會
 大韓聖公會
 緬甸聖公宗教省
 菲律賓聖公會
 聖公會東南亞教省

大洋洲
 雅提柯拿、新西蘭同波利尼西亞聖公會
 澳洲聖公會
 美拉尼西亞聖公宗教省
 巴布亞新幾內亞聖公會

聯合教會
喺南亞地區，聖公宗會同其他相近宗派組成聯合教會。而呢啲教會都係普世聖公宗嘅教省一部分。呢聯合教會特別嘅地方，都計「同普世聖公宗完全共融嘅教會」，因為聯合教會裏有唔少其他教派嘅信徒同普世聖公宗共同崇拜，共用教堂同神職人員等等。
 孟加拉聯合教會
 北印度聯合教會
 巴基斯坦聯合教會
 南印度聯合教會

非教省地區
有一啲聖公會教會，由於地位特殊，所以唔屬於任何教省，由坎特伯里大主教直接管轄。
 百慕達教區
 古巴聖公會
 福克蘭群島牧區
 路西坦尼亞教會
 西班牙改革聖公會
 錫蘭聖公會

同聖公宗完全共融嘅教會
一啲教會雖然喺禮儀同信念而有所唔同，不過呢啲教會同普世聖公宗教會達成互相完全理解，並互不指責對方為異端，喺某些方面互相合作，如公用教堂，神職人員等等，叫做教會之間嘅完全共融。

同普世聖公宗完全共融嘅教會，除咗上述四個喺南亞嘅聯合教會外，重有
 舊公教會
 聖多馬教會
 菲律賓獨立教會

蘭柏會議
 全球聖公宗前途會議
 聖公會南半球聯盟

普世聖公宗官方網站 
 聖公會信徒喺線 - 普世聖公宗非官方網站，網上最大嘅相關資料庫之一
 坎特伯里大主教官方網站
 英國國教會
 蘇格蘭聖公會
 台灣聖公會
 香港聖公會
 日本聖公會
 大韓聖公會
 美國聖公會
 The Largest Episcopalian Communities

cs:Anglikánství#Anglikánské společenství